**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottságának**

**2020. október 27-i ülésére**

**Javaslat Szombathely Megyei Jogú Város**

**felülvizsgált kerékpárforgalmi hálózati tervének elfogadására**

Szombathely Megyei Jogú Város Közgyűlése a 42/2016. (II.25.) Kgy. sz. határozatában döntött a „Szombathely Megyei Jogú Város kerékpárosbarát fejlesztése” című pályázat benyújtásáról. A támogatási szerződés 2016. november 11-én aláírásra került.

A projekt kötelező eleme volt a város **kerékpárforgalmi hálózati terv**ének elkészítése. A kerékpárforgalmi hálózati terv célja, hogy javaslatot tegyen a projektben nevesített támogatott beruházási elemek optimális megvalósítására, ezek hálózati szemléletben való összekapcsolására, ezzel egy városon belüli összefüggő beavatkozási hatásterület kijelölésére, annak érdekében, hogy a kerékpárosok biztonságosan, kényelmesen és egyszerűbben közlekedhessenek a kijelölt hatásterületen, mely ezáltal kerékpárosbarát övezetté válhat. A hálózati terv egyúttal nevesítve tartalmazza a „Szombathely Megyei Jogú Város közúthálózati elemeinek gazdaságfejlesztési célú megújítása”című projekt keretében tervezett útfejlesztésekhez kapcsolódóan a támogatási szerződés szerint megvalósítandó kerékpárút-fejlesztéseket is.

A tervet a Gazdasági és Városstratégiai Bizottság 29/2017. (I.30.) GVB számú határozatával elfogadta.

2019-ben benyújtásra, 2020. februárjában pedig elfogadásra került két további TOP pályázat, melyek Szombathely **kerékpárforgalmi hálózatát kiterjesztik Vép és Balogunyom felé** a város közigazgatási határáig. A pályázati felhívásban foglaltaknak megfelelően az Önkormányzat elkészíttette a **kerékpárforgalmi hálózati terv felülvizsgálatát** a két új projekt tartalmára, illetve az azóta a városban történt forgalmi változásokra és jövőbeli tervekre tekintettel.

A felhívás alapján elvárás, hogy a felülvizsgált kerékpárforgalmi hálózati tervet, valamint az elkészült engedélyes és kiviteli terveket az Innovációs és Technológiai Minisztérium Kerékpáros Koordinációs Főosztály **tervzsűrije véleményezze**. A tervzsűri javaslatainak átvezetését a hálózati tervben és az engedélyes és kiviteli tervekben az Önkormányzat végezteti el a tervezőkkel, ennek megtörténtét a későbbiekben az Irányító Hatóság vizsgálja meg.

A kerékpárforgalmi hálózati terv tervezete jelen előterjesztés mellékletét képezi, amely a terjedelmére való tekintettel elektronikus formában kerül megküldésre, elérhetősége: <http://www.szombathely.hu/kozgyules/e-bizottsag/>

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2020. október „ ”**

**Dr. Horváth Attila**

**alpolgármester**

**I.**

**Határozati javaslat**

**……../2020. (X.27.) VISB sz. határozat**

Szombathely Megyei Jogú Város Közgyűlése Városstratégiai, Idegenforgalmi és Sport Bizottsága a „Javaslat Szombathely Megyei Jogú Város felülvizsgált kerékpárforgalmi hálózati tervének elfogadására” című előterjesztést megtárgyalta és a következő döntéseket hozta:

1. A Bizottság a Közgyűléstől a 42/2016.(II.25.) Kgy. sz. határozat 3. pontjában kapott felhatalmazás alapján az előterjesztés melléklete szerinti tartalommal jóváhagyja Szombathely Megyei Jogú Város felülvizsgált kerékpárforgalmi hálózati tervét.
2. A Bizottság felkéri a polgármestert, hogy gondoskodjon Szombathely Megyei Jogú Város felülvizsgált kerékpárforgalmi hálózati tervének, valamint az engedélyes és kiviteli terveknek az Innovációs és Technológiai Minisztérium Kerékpáros Koordinációs Főosztály tervzsűri véleményezésére történő benyújtásáról.

**Felelős:**  Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kalmár Ervin, a Városüzemeltetési és Városfejlesztési Osztály vezetője)

**Határidő:** 1. pont esetében: azonnal

2. pont esetében: azonnal

**II.**

**Határozati javaslat**

**……../2020. (X.27.) VISB sz. határozat**

Szombathely Megyei Jogú Város Közgyűlése Városstratégiai, Idegenforgalmi és Sport Bizottsága a „Javaslat Szombathely Megyei Jogú Város felülvizsgált kerékpárforgalmi hálózati tervének elfogadására” című előterjesztést megtárgyalta és a következő döntéseket hozta:

A Bizottság felkéri a polgármestert, hogy a Bizottság következő ülésére vizsgálja, meg, hogy a hálózati tervet milyen további tervezett kerékpárforgalmi szakaszokkal lenne szükséges kiegészíteni.

**Felelős:**  Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kalmár Ervin, a Városüzemeltetési és Városfejlesztési Osztály vezetője)

**Határidő:** aVárosstratégiai, Idegenforgalmi és Sport Bizottság 2020. novemberi rendes ülése